Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 756/12/7707	Prešov, 20.2.2013
EEČ : 2-58-190-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že  dňa 18.09.2012 okolo 20.30 hod.  na ulici Arm. gen. Svobodu v predajni Kaufland 2   v Prešove na oddelení alkoholu vybral z regálu 1 kus 0,5 l fľaše alkoholu zn. Tuzemský rum  , ktorý schoval do vetrovky a takto bez platenia prešiel pokladničnou zónou , čím tak spôsobil škodu  pre Kaufland Slovenská republika , v.o.s , Trnavská cesta 41/A, XXXXX škodu vo výške 4,39,-Eur, pričom za obdobný čin bol v predchádzajúcich dvanástich mesiacoch postihnutý rozhodnutím Obvodného úradu  v Prešove pod č. 1/2011/06993, ktoré nadobudlo právoplatnosť dňa 19.10.2011.

lebo je trestné stíhanie neprípustné podľa § 9 odsek 1 písmeno d
Odôvodnenie:

Uznesením  povereného príslušníka Policajného zboru  Obvodného oddelenia   PZ   XXXXX  - Juh  dňa 18.09.2012 bolo začaté trestné stíhanie  podľa § 199 ods. 1 Trestného poriadku vo veci krádeže   podľa § 212 ods. 2, písm. f) Trestného zákona   a následne  toho istého dňa  podľa § 206 ods. 1 Trestného poriadku  bolo vznesené   obvinenie XXXXX za prečin  krádeže   podľa § 212 ods. 2, písm. f) Trestného zákona na tom skutkovom základe, že  dňa 18.09.2012 okolo 20.30 hod.  na ulici Arm. gen. Svobodu v predajni Kaufland 2   v Prešove na oddelení alkoholu vybral z regálu 1 kus 0,5 l fľaše alkoholu zn. Tuzemský rum  , ktorý schoval do vetrovky a takto bez platenia prešiel pokladničnou zónou , čím tak spôsobil škodu  pre Kaufland Slovenská republika , v.o.s , Trnavská cesta 41/A, XXXXX škodu vo výške 4,39,-Eur, pričom za obdobný čin bol v predchádzajúcich dvanástich mesiacoch postihnutý rozhodnutím Obvodného úradu  v Prešove pod č. 1/2011/06993, ktoré nadobudlo právoplatnosť dňa 19.10.2011.
  
V priebehu  skráteného vyšetrovania  predmetnej trestnej veci  z výsluchu najmä obvineného  XXXXX, poškodeného splnomocnenca Kristiána svedka XXXXX, vyčíslením škody, zápisom o udalosti OD Kaufland, rozhodnutím o priestupku ObU XXXXX vyplynuli skutočnosti  popísané vo výrokovej časti tohto uznesenia v kontexte   s ďalšími listinami   a dokumentáciou, ktoré sú  produkované vo vyšetrovacom spise.

Bolo tak preukázané, že obvinený  si prisvojil cudziu vec tým, že sa jej zmocnil, a bol za taký obdobný čin v predchádzajúcich dvanástich mesiacoch postihnutý , čím naplnil všetky formálne i materiálne znaky prečinu krádeže   podľa § 212 ods. 2, písm. f) Trestného zákona.

Na základe písomného potvrdenia Mesta XXXXX , sekcie služieb občanom, oddelenia referátu vybavovania žiadosti pod sp.zn. SZH/18984/2012 zo dňa 11.12.2012 bolo hodnoverne zistené, že menovaný XXXXX zomrel dňa 29.11.2012.

  Podľa § 9 odsek 1 písmeno d)  Trestného  poriadku , trestné stíhanie nemožno začať, a ak bolo začaté , nemožno v ňom pokračovať a musí byť zastavené, proti tomu kto zomrel.

Vzhľadom na takto produkované dôkazy bolo potrebné  rozhodnúť  podľa  § 215 ods. 1 písmeno d) Trestného poriadku, pretože prokurátor musí  zastaviť trestné stíhanie , ak trestné stíhanie je neprípustné podľa § 9 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Urda
prokurátor